RT ปิดตลาดบวกเฉียด 5% ลุ้นกำไร Q4/63 โตแกร่ง-แนวโน้มปี 64 สดใสรับ Backlog หนา!
ผู้สื่อข่าวรายงานว่า ราคาหุ้นบริษัท ไร้ท์ทันเน็ลลิ่ง จำ …
19 ม.ค. 2564

ผู้สื่อข่าวรายงานว่า ราคาหุ้นบริษัท ไร้ท์ทันเน็ลลิ่ง จำกัด (มหาชน) หรือ RT ปิดตลาดวันนี้ที่ระดับ 2.02 บาท ปรับตัวขึ้น 0.09 บาท หรือ 4.66% ด้วยมูลค่าการซื้อขาย 120.98 ล้านบาท
ทั้งนี้ ราคาหุ้น RT ปรับตัวขึ้นอย่างมีนัยสำคัญในวันนี้ หลังจากที่ราคาหุ้นปรับตัวลดลงอย่างต่อเนื่อง  3 วันทำการติดต่อกัน
โดยก่อนหน้านี้ บมจ.ไรท์ทัลเน็ลลิ่ง (RT) แจ้งว่า บริษัทฯได้รับงานโครงการใหม่ จำนวน 8 โครงการในเดือน ม.ค.64 รวมมูลค่างานทั้งสิ้น 279,503,874.65 บาท (รวมภาษีมูลค่าเพิ่ม)
ด้าน นายชวลิต ถนอมถิ่น ประธานเจ้าหน้าที่บริหาร RT กล่าวว่า บริษัทได้รับงานใหม่ 8 โครงการ มูลค่ารวมกว่า 280 ล้านบาท ส่งผลให้งานในมือรอรับรู้รายได้ (Backlog) เพิ่มขึ้นเป็น 4,644.33 ล้านบาท จาก ณ สิ้นเดือนพ.ย. 63 มี Backlog อยู่ที่ 4,364.33 ล้านบาท ซึ่งบริษัทสามารถทยอยรับรู้รายได้ในช่วงปี 64-66
นอกจากนี้ บริษัทยังมีงานที่รอผลประมูลงานเพิ่มอีกกว่า 200 ล้านบาท ซึ่งคาดว่าจะรู้ผลภายในไตรมาส 1/64 นี้ โดยบริษัทมีความพร้อมในการรับงานทั้งในด้านบุคลากรและเครื่องจักร – เครื่องมือ ที่สามารถรองรับงานได้ทันที
ขณะที่โครงการโรงไฟฟ้าพลังน้ำเขื่อนคลองตรอน จังหวัดอุตรดิตถ์ ซึ่งเป็นส่วนหนึ่งของโครงการพัฒนาโรงไฟฟ้าพลังน้ำท้ายเขื่อนชลประทาน ขนาดกำลังผลิต 2.5 เมกะวัตต์ มูลค่าโครงการ 189.77 ล้านบาท บริษัทได้ทำการส่งมอบงานให้กับเจ้าของโครงการ การไฟฟ้าฝ่ายผลิตแห่งประเทศไทย (กฟผ.) และรับรู้รายได้ที่เหลือจากโครงการดังกล่าว มูลค่า 4.71 ล้านบาทเป็นที่เรียบร้อยแล้ว ทั้งนี้ กฟผ. เตรียมทำพิธีเปิดในช่วงเดือน ก.พ. 64
“RT มีแผนเข้าประมูลงานใหม่อย่างต่อเนื่อง ทั้งงานสร้างอุโมงค์ งานท่อร้อยสายไฟใต้ดินโครงการก่อสร้างรถไฟฟ้า งาน Slope Protection และงานอื่น ๆ ซึ่งคาดว่าจะมีโอกาสรับงานใหม่อีก เพื่อเพิ่ม Backlog ให้สูงขึ้น โดยบริษัทมีนโยบายรักษา Backlog ต่อปีไม่ต่ำกว่า 4,000 ล้านบาท” นายชวลิต กล่าว
 